Tulang Karing
Senin, 2 Maret 2015 00:26
WAYAH saruan ka urang basalamatan maka Tulamaklah bintangnya karna inyalah nang jadi huhulutan kakawalannya. Tapi biar kaya apa haja dihuhulut Tulamak kada bisa sarik malah ditatawakannya haja.
“Biar haja urang manyambati, itu tandanya urang manyayangi aku,” ujar Tulamak.
“Kanapa maka dipadahakan urang manyayangi ikam Mak?” ujar Garbus.
“Karna sakali haja aku kada datang wayah urang basalamatan maka galulah mancarii aku,” ujar Tulamak.
“Ada dua macam alasan kanapa maka urang mancarii ikam Mak ai,” ujar Palui.
“Alasan napa Lui?” ujar Garbus handak tahu.
“Urang mancarii Tulamak itu, partama karna inya gancang makan wan kadua karna urang handak managih hutang,” ujar Palui manyirit Tulamak.
bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn